वानखेड़े में बेंगलुरु को लगातार चौथा मैच हराया, सूर्या ने जड़े 83 रन
Royal Challengers Bangalore (RCB) vs Mumbai Indians (MI) IPL Match LIVE Score Update; Follow IPL 2023 Latest News, RCB Vs MI IPL Match Updates with Dainik Bhaskar (दैनिक भास्कर).
मुंबई इंडियंस ने इंडियन प्रीमियर लीग 2023 के 54वें मुकाबले में रॉयल चैलेंजर्स बेंगलुरु पर 6 विकेट की आसान जीत हासिल की। टीम ने 200 रन का टारगेट महज 16.3 ओवर में हासिल कर लिया। मुंबई ने RCB के खिलाफ अपना सबसे बड़ा रन चेज किया। बेंगलुरु ने टॉस हारकर पहले बल्लेबाजी करते हुए 20 ओवर में 6 विकेट पर 199 रन बनाए थे। जवाब में मुंबई ने सूर्यकुमार यादव के 83 रन की बदौलत टारगेट हासिल कर लिया।
यह मुंबई की वानखेड़े स्टेडियम में बेंगलुरु पर लगातार चौथी जीत है। रोहित शर्मा की कप्तानी वाली टीम यहां बेंगलुरु के खिलाफ 2015 से नहीं हारी है।
इस जीत से मुंबई 8वें नंबर से पांच स्थान की छलांग लगाकर पॉइंट्स टेबल में तीसरे पायदान पर आ गई है। यह मुंबई की 11 मैचों में छठी जीत है। टीम के 12 अंक हो गए हैं। देखें पॉइंट्स टेबल
ग्राफिक्स में देखिए मैच विनर परफॉर्मेंस...
मैच के टर्निंग पॉइंट्स... 
एनालिसिस: समय पर सूर्या-वाधेरा की साझेदारी का तोड़ नहीं निकाल सके फाफ
सूर्यकुमार (35 बॉल पर 83 रन) की विस्फोटक पारी और उनकी नेहल वाधेरा के साथ शतकीय साझेदारी ने मुंबई को आसान जीत दिलाई। बेंगलुरु के कप्तान फाफ डु प्लेसिस समय पर इस साझेदारी का तोड़ नहीं निकाल सके। जब यह साझेदारी टूटी तब तक मुंबई जीत के करीब पहुंच चुकी थी। मुंबई की ओर से सूर्या से पहले ओपनर ईशान किशन ने 21 बॉल पर 42 रन बनाकर टीम को शानदार शुरुआत दिलाई। नेहल ने 34 बॉल पर 52 रन बनाते हुए सूर्या का साथ दिया।
बेंगलुरु के लिए वनिंदु हसरंगा और विजयकुमार वैशाक ने दो-दो विकेट लिए।
बेंगलुरु की बल्लेबाजी में कप्तान फाफ डु प्लेसिस ने 41 बॉल पर 65 और ग्लेन मैक्सवेल ने 33 बॉल पर 68 रन बनाए। दिनेश कार्तिक ने 18 बॉल पर 30 रन का योगदान दिया। मुंबई के लिए जेसन बेहरनडॉर्फ ने 3 विकेट लिए। कैमरून ग्रीन, क्रिस जॉर्डन और कुमार कार्तिकेय को एक-एक विकेट मिला। देखें मुंबई-बेंगलुरु मैच का स्कोरकार्ड
यहां जानिए कैसे गिरे किसके विकेट...
ऐसे गिरे मुंबई के विकेट
ऐसे गिरे बेंगलुरु के विकेट...
अब बारी पावरप्ले कॉन्टेस्ट की...
शुरुआत के 6 ओवर में बेहतर रही मुंबई 
पावरप्ले कॉन्टेस्ट में मुंबई ने बाजी मारी। टीम ने 200 रन का टारगेट चेज करते हुए 6 ओवर में दो विकेट पर 62 रन बनाए। इससे पहले, बेंगलुरु ने इतने ही ओवर में दो विकेट खोकर 56 रन बनाए थे।
यहां से LIVE कवरेज...
पहले मुंबई की पारी
ईशान ने रोहित के साथ फिफ्टी पार्टनरशिप की 
200 रन के टारगेट का पीछा करने उतरी मुंबई को ईशान किशन ने तेज शुरुआत दिलाई। उन्होंने महज 21 गेंद पर 42 रन की पारी खेल कर रोहित शर्मा के साथ 51 रन की पार्टनरशिप की। ईशान को वनिंदु हसरंगा ने आउट किया और ये साझेदारी टूटी। रोहित भी उसी ओवर में LBW हो गए। पावरप्ले में टीम ने 2 विकेट के नुकसान पर 62 रन बनाए।
26 गेंद में सूर्या की फिफ्टी 
पावरप्ले के 5वें ही ओवर में 2 विकेट गंवाने के बाद सूर्यकुमार यादव मुंबई से बैटिंग करने आए। उन्होंने नेहल वाधेरा के साथ पार्टनरशिप बनाई और 26 गेंद में अपनी फिफ्टी पूरी कर ली। उन्होंने वाधेरा के साथ शतकीय साझेदारी की और अपनी टीम को जीत के करीब पहुंचाया। उन्होंने 3 हजार IPL रन भी पूरे कर लिए हैं।
सूर्या-वाधेरा के बीच शतकीय साझेदारी
52 रन पर दोनों ओपनर्स के विकेट गंवाने के बाद बेंगलुरु को सूर्यकुमार और नेहल वाधेरा ने शतकीय साझेदारी कर जीत की ओर बढ़ाया। दोनों ने तीसरे विकेट के लिए 140 रन की पार्टनरशिप की।
यहां से बेंगलुरु की पारी...
पावरप्ले में बेंगलुरु को लगे दो झटके
बेंगलुरु ने पावरप्ले में दो विकेट गंवाए। विराट कोहली एक और अनुज रावत 6 रन बनाकर आउट हुए। इसके बाद भी टीम ने 6 ओवर में 56 रन बना डाले।
25 गेंद में मैक्सवेल की फिफ्टी 
शुरुआती ओवरों में विकेट गंवाने के बाद बेंगलुरु से ग्लेन मैक्सवेल चौथे नंबर पर बैटिंग करने उतरे। उन्होंने पावरप्ले में ही तेजी से रन बनाए और पारी के 10वें ओवर में 25 गेंद पर फिफ्टी भी पूरी की। यह उनके करियर का 17वां और इस IPL सीजन का चौथा अर्धशतक रहा। मैक्सवेल 33 बॉल में 68 रन बनाकर आउट हुए।
डु प्लेसिस-मैक्सवेल की सेंचुरी पार्टनरशिप
पावरप्ले के शुरुआती 3 ओवरों में ही 2 विकेट गंवाने के बाद कप्तान फाफ डु प्लेसिस और ग्लेन मैक्सवेल ने बेंगलुरु की पारी संभाली। दोनों ने तेजी से रन बनाए और 25 गेंद में ही फिफ्टी पार्टनरशिप कर डाली। दोनों ने 62 गेंद पर 120 रन जोड़े। मैक्सवेल 68 रन बनाकर आउट हुए और ये पार्टनरशिप टूटी।
मैक्सवेल के बाद फाफ डु प्लेसिस ने भी 30 गेंद में ही अपनी फिफ्टी पूरी की और आखिरी में 65 रन बनाकर आउट हुए।
सीजन में फाफ डु प्लेसिस की छठी फिफ्टी
बेंगलुरु के कप्तान फाफ डु प्लेसिस ने मुंबई के खिलाफ भी फिफ्टी जड़ी। यह उनकी इस सीजन में छठी फिफ्टी रही। उन्होंने 41 गेंद में 5 चौकों और 3 छक्कों की मदद से 65 रन बनाए। वह टूर्नामेंट में 600 से ज्यादा रन बनाकर ऑरेंज कैप होल्डर की रेस में सबसे आगे हैं। उन्होंने बेंगलुरु के लिए पिछले सीजन 400 से ज्यादा रन बनाए थे, इस तरह वे बेंगलुरु के लिए 2 ही सीजन में 1000 से ज्यादा रन भी बना चुके हैं।
फोटोज में मुंबई-बेंगलुरु मैच का रोमांच
क्रिस जॉर्डन डेब्यू मैच खेल रहे
मुंबई इंडियंस के कप्तान रोहित शर्मा ने चोटिल जोफ्रा आर्चर की जगह क्रिस जॉर्डन को मौका दिया। जॉर्डन ने मुंबई की ओर से IPL डेब्यू किया। वहीं, बेंगलुरु में विजयकुमार वैशाक की करण शर्मा की जगह वापसी हुई।
देखिए प्लेइंग इलेवन
रॉयल चैलेंजर्स बेंगलुरु : फाफ डु प्लेसिस (कप्तान), विराट कोहली, अनुज रावत, ग्लेन मैक्सवेल, महिपाल लोमरोर, दिनेश कार्तिक (विकेटकीपर), वनिंदु हसरंगा, हर्षल पटेल, विजयकुमार वैशाक, मोहम्मद सिराज और जोश हेजलवुड।
इम्पैक्ट प्लेयर्स : केदार जाधव।
मुंबई इंडियंस : रोहित शर्मा (कप्तान), ईशान किशन, कैमरून ग्रीन, सूर्यकुमार यादव, टिम डेविड, नेहल वाधेरा, क्रिस जॉर्डन, पीयूष चावला, आकाश मधवाल, कुमार कार्तिकेय और जेसन बेहरनडॉर्फ।
इम्पैक्ट प्लेयर : रमनदीप सिंह, ट्रिस्टर्न स्टब्स, विष्णु विनोद, संदीप वॉरियर्स और राघव गोयल।